BJC เปิดตัว “We Are Fresh” ตั้งเป้าปี 65 ยอดขายโตกว่า 700 ลบ.
BJC เปิดตัว “We Are Fresh” ส่งตรงจากเกษตรกรท้องถิ่น ปลูกด้วยวิถีธรรมชาติ ปลอดภัยจากสารเคมี 100% พร้อมจัดจำหน่ายผ่านออฟไลน์-ออนไลน์ ตั้งเป้าปี 65 ยอดขายโตกว่า 700 ลบ.
BJC เปิดตัว “We Are Fresh” ส่งตรงจากเกษตรกรท้องถิ่น ปลูกด้วยวิถีธรรมชาติ ปลอดภัยจากสารเคมี 100% ตั้งเป้าปี 65 ยอดขายโตกว่า 700 ลบ.
20 ธ.ค. 2564

ดร. ตุลย์ วงศ์ศุภสวัสดิ์ ผู้จัดการใหญ่กลุ่มธุรกิจสินค้าอุปโภคบริโภค บริษัท เบอร์ลี่ ยุคเกอร์ จำกัด (มหาชน) หรือ BJC เปิดเผยว่า ปัจจุบันผู้บริโภคหันมาใส่ใจสุขภาพมากยิ่งขึ้น ส่งผลให้ความต้องการบริโภคอาหารสดคุณภาพสูง ปลอดภัยได้มาตรฐาน มีอัตราเติบโตต่อเนื่อง เพื่อตอบสนองความต้องการของผู้บริโภคในกลุ่มคนรักสุขภาพ ล่าสุดเปิดตัว “We Are Fresh” (วี อาร์ เฟร็ช) สินค้าอาหารสด ที่มุ่งเน้น ความสด สะอาด อร่อย ปลอดภัยจากสารพิษตกค้าง 100% ด้วยขั้นตอนการเพาะปลูกตามวิถีธรรมชาติ เป็นมิตรกับสิ่งแวดล้อม บริษัทฯ มีนโยบายสนับสนุนเกษตรกรไทย โดยรับซื้อสินค้าตรงจากเกษตรกรท้องถิ่นที่ผ่านการคัดเลือกคุณภาพตามมาตรฐานสากล สามารถตรวจสอบที่มาของแหล่งเพาะปลูกได้ และจัดจำหน่ายให้ผู้บริโภคในราคาที่เข้าถึงได้
โดย We Are Fresh ครอบคลุมสินค้ากว่า 2,000 รายการ อาทิ สินค้ากลุ่มผัก ซึ่งมีให้เลือกสรรถึง 3 ชนิด ได้แก่ ผักเกษตรอินทรีย์(Organic) 100%, ผักไฮโดรโปนิกส์(Hydroponic) และ  ผักปลอดสารพิษ(Hygienic) สินค้ากลุ่มผลไม้ ทั้งผลไม้ไทย และ ผลไม้นำเข้า จากต่างประเทศ กลุ่มเนื้อสัตว์และกลุ่มไข่ไก่ คัดสรรพันธุ์ดีจากฟาร์มคุณภาพ ได้มาตรฐานฟาร์มกรมปศุสัตว์ ควบคุมคุณภาพทุกขั้นตอน เลี้ยงอย่างพิถีพิถัน ปราศจากสารเร่งเนื้อแดง ฮอร์โมนเร่งการเจริญเติบโตและปลอดภัยจากยาปฏิชีวนะ อาทิ ปลา หมู ไก่ ไข่ และกลุ่มอาหารทะเล ทั้งปลาน้ำจืด-น้ำเค็ม กุ้งขาว และอาหารทะเลแห้ง เป็นต้น ส่งตรงจากฟาร์มเพาะเลี้ยง การันตรีความสด สะอาด ปลอดภัยจากสารพิษตกค้าง
ส่วนกลุ่มอาหารพร้อมทาน (Ready to Eat) และ อาหารพร้อมปรุง (Ready to Cook) เสิร์ฟความอร่อยถึงมือลูกค้าด้วยเมนูอาหารพร้อมทานที่รังสรรค์ด้วยเชฟประจำสาขาทำให้มีรสชาติที่เป็นเอกลักษณ์ของบิ๊กซี ซูเปอร์เซ็นเตอร์ ซึ่งขึ้นชื่อเรื่องความสด อร่อย และมีมาตรฐาน เป็นสูตรเฉพาะตัว ตอบโจทย์ไลฟ์สไตล์คนเมือง ที่ต้องการความสะดวกรวดเร็ว พร้อมรับประทาน และ กลุ่มขนมปัง เชฟผู้เชี่ยวชาญการทำเบเกอรีโดยตรง อบสดใหม่ หอมกรุ่นทุกวัน
ด้านการตลาดเน้นการเข้าถึงผู้บริโภคที่ครอบคลุมทั้งช่องทางออฟไลน์และออนไลน์ เพื่อรองรับความต้องการของผู้บริโภคในปัจจุบัน ที่ใช้ช่องทางออนไลน์ในการสั่งซื้อมากขึ้น โดยคาดว่ายอดขายเติบโตขึ้นกว่า 700 ล้านบาทในปีหน้า นอกจากนี้ยังดำเนินกิจกรรมส่งเสริมการขาย ทั้งโฆษณาประชาสัมพันธ์และภาพยนตร์โฆษณา ควบคู่ไปกับการใช้อินฟลูเอนเซอร์และ KOL เพื่อสร้างความรับรู้ในตราสินค้า We Are Fresh และสร้างการมีส่วนร่วมกับลูกค้าอย่างต่อเนื่อง
ทั้งนี้สามารถเลือกซื้อสินค้า We Are Fresh การันตีอาหารสด สะอาด คุณภาพดี ในราคาที่เข้าถึงได้ จัดจำหน่ายที่ บิ๊กซี ซูเปอร์เซ็นเตอร์ ทุกสาขาทั่วประเทศ รวมถึงบิ๊กซี มาร์เก็ต บิ๊กซี ฟู้ดเพลส และบิ๊กซี มินิ พร้อมการบริการภายใต้ 40 มาตรการความปลอดภัย เพื่อดูแลลูกค้า ครบทุกบริการทุกสาขา อยู่บ้านก็สั่งซื้อสินค้าจากบิ๊กซีผ่านช่องทางได้ง่ายๆ ทั้งไลน์มาช้อปหรือโทรมาช้อป คลิก https://bit.ly/36lPLza บิ๊กซี ช้อปปิ้ง ออนไลน์ คลิก https://bit.ly/3ezmkgi พิเศษ สมาชิกบิ๊กการ์ด ยิ่งสะสมมากยิ่งได้มาก ทุกการใช้จ่าย 25 บาท = 1 ส่วนลดคะแนน เพื่อใช้คะแนนแลกรับส่วนลดได้ทันที สามารถดูรายละเอียดเพิ่มเติมได้ที่ www.bigc.co.th หรือ เฟซบุ๊ก Big C – บิ๊กซี https://www.facebook.com/BigCBigService/ หรือโทร.1756